דופלגנגר (מבצע השפעה)

דופלגנגר (באנגלית: Doppelganger, ברוסית: Доппельгангер) הוא קמפיין דיסאינפורמציה רוסי שהחל בשנת 2022 שמטרתו הפצת מידע שגוי במדינות המערב על מנת לערער את אמון הציבור במוסדות, להשפיע על תהליכים פוליטיים, להחריף מתחים חברתיים ופוליטיים קיימים וכמו גם על מנת לפגוע בתמיכתן של מדינות המערב באוקראינה בבמלחמתה מול רוסיה ובהמשך על מנת לפגוע במעמדה הבינלאומי של ישראל בעקבות מלחמת חרבות ברזל. הקמפיין נקט בטקטיקות שונות, כולל יצירה והפצה של ידיעות מזויפות, שימוש בבוטים במדיה החברתית והתחזות לאתרי חדשות לגיטימיים. מבצע ההשפעה נועד להפיץ נרטיב פרו-רוסי במדינות מערביות, בעיקר כדי להחליש את התמיכה המערבית באוקראינה. הנרטיב מתבסס על 4 נקודות עיקריות: הסנקציות נגד רוסיה אינן יעילות. אזרחי המערב הם רוסופובים. הצבא האוקראיני הוא ברברי ומורכב מנאו-נאצים. פליטים אוקראינים הם נטל על מדינות אירופה. המטרה השנייה של מבצע ההשפעה היא להדהד מסרים פרו-ממשלתיים בתקשורת הרוסית כדי ליצור ולתחזק מציאות אלטרנטיבית בנוגע למלחמה באוקראינה. מבצע דופלגנגר פעיל מאז מאי 2022. הקמפיין נחשף על ידי ארגון DisinfoLab של האיחוד האירופי בספטמבר של אותה שנה. דופלגנגר מסתמך על אתרי אינטרנט מזויפים המחקים את המראה של אתרי חדשות קיימים ומוכרים, כמו דר שפיגל, לה פריסיאן (אנ'), פוקס ניוז והוושינגטון פוסט. בגרסתו הישראלית הוקמו אתרים מזויפים המחקים את וואלה, מאקו וכתב העת ליברל, והופץ דיפ-פייק של דובר צה"ל, בו הוא מזמין לכאורה אוקראינים להצטרף ללחימה למען ישראל תמורת אזרחות ושכר. אתרי האינטרנט המזויפים של דופלגנגר מפיצים ידיעות כזב המבקרות את נשיא אוקראינה וולודימיר זלנסקי, נשיא ארצות הברית ג'ו ביידן ומדיניות הבית הלבן ביחס לאוקראינה. ביוני 2023 חשפו רשויות בצרפת פעילות מקומית של רשת דופלגנר, במסגרתה הוקמו אתרים המחקים, בין השאר, את לה פיגארו, לה פריזיאן ולה מונד, כמו גם את משרד החוץ הצרפתי. אתרים מזויפים אלו שימשו לקידום תוכן פרו-רוסי, כדוגמת מאמר מזויף של לה מונד שכותרתו "השר הצרפתי תומך ברצח חיילים רוסים באוקראינה". באתר המזויף של משרד החוץ פורסמה הודעה שקרית על מס של 1.5% על כל תמיכה כספית בצבא אוקראינה. למרות חשיפתו בצרפת, מבצע דופלגנגר המשיך בפעילותו. באוגוסט 2023 קבע דו"ח של Meta כי הקמפיין החל בפעילות בארצות הברית. ואכן, בקיץ 2023 העתיקו סוכנים רוסים את אתרי האינטרנט של פוקס ניוז, הוושינגטון פוסט ואתר נאט"ו. בנובמבר 2023 זיהו חוקרים קמפיין דיסאינפורמציה המקושר לדופלגנגר בפייסבוק. הקמפיין פרסם מודעות בתשלום עם תמונות של הידוענים טיילור סוויפט, ביונסה, ג'סטין ביבר ואחרים, לצד ציטוטים מזויפים עם מסרים פרו-רוסים ואנטי-אוקראינים. קמפיין דופלגנגר הפיץ מידע כוזב אודות מלחמת חרבות ברזל באמצעות אתרי אינטרנט מזויפים המחקים את המראה של פוקס ניוז, לה פריזיאן(אנ') ודר שפיגל. מאמרים שפורסמו באתרים המזויפים קידמו טענה שקרית לפיה התמיכה המערבית הכלכלית והצבאית באוקראינה הוסטה לטובת ישראל. הכתבות המזויפות פורסמו ברוסית, אוקראינית, אנגלית, צרפתית, גרמנית ועברית, ושותפו על ידי בוטים בטוויטר. דו"ח גרמני מזויף ניסה לקשור בין משבר האנרגיה באירופה למלחמת חרבות ברזל, וסרטון דיפ-פייק הראה את דובר צה"ל מזמין אוקראינים להצטרף לצבא הישראלי בתמורה לתשלום ולאזרחות. בנובמבר 2023 האשימה צרפת את קמפיין דופלגנגר ואתר ידיעות הכזב Recent Reliable News (RRN) בהתערבות בענייניה הפנימיים על ידי שיתוף תמונות של גרפיטי מגני דוד על בניינים ברחבי פריז. בסוף אוקטובר 2023 רוססו מגני דוד כחולים על קירות רחובות בפריז ובפרבריה. המעשה, שהוצג מיד כאנטישמי, הוקע ציבורית לאור הדמיון למגני דוד שציירו הנאצים על עסקים בבעלות יהודית. לאחר מספר ימים נעצרו זוג אזרחים מולדובים בחשד שריססו את מגני הדוד לבקשתו של אנטולי פריזנקו, איש עסקים מולדובי פרו-רוסי. עיתון לה מונד דיווח כי פריזנקו הוא שעומד ככל הנראה מאחורי אירוע הגרפיטי. ב-9 בנובמבר 2023 פרסמה צרפת הודעה רשמית המגנה את מעורבותה של רשת דופלגנגר בתקרית. חשבונות רבים, שיוחסו "ברמת ודאות גבוהה" לרשת דופלגנגר, היו הראשונים לפרסם תצלומים מקוונים של הגרפיטי וגרמו להגברה מלאכותית של תפוצתם ברשתות החברתיות. על פי משרד החוץ הצרפתי, תקרית זו מדגימה כיצד רוסיה מנצלת "משברים בינלאומיים" כדי ליצור בלבול ולהגביר מתחים ושסעים חברתיים. ביולי 2024 פורסם כי קמפיין השפעה בינלאומי של משטר פוטין סייע בהפצת כתבות קנויות שחיבר העיתונאי הישראלי יליד רוסיה, ניק קוליוחין והארגון הרוסי COMMUNICATION PLATFORM RUSSIA — EU. הכתבות שהופצו פורסמו במקור ב"וואלה" וב"ג'רוזלם פוסט", והובלטו בהן מסרים פרו-רוסיים בנוגע למלחמה באוקראינה וליחסי ישראל-רוסיה. רשת דופלגנגר הופעלה כנגד מארגני ומשתתפי אולימפיאדת פריז, לאור החרמתה של רוסיה מהמשחקים האולימפיים על־ידי הועד האולימפי הבין לאומי. בין היתר פעלה רשת הבוטים, המונה כ-30,000 משתמשים פיקטיביים, כדי להעצים את ידיעת הכזב לפיה המתאגרפת האלג'יראית אימאן חליף איננה אישה, אלא טרנסג'נדרית בלתי מוצהרת. מקור הטענה בהחלטה משנת 2023 של איגוד האגרוף הבין-לאומי, גוף המקושר לממשל הרוסי ושנתמך על ידי תאגיד גזפרום, לפסול את השתתפותה של חליף מטעמי "אי עמידה בקריטריונים", שלושה ימים לאחר שניצחה את המתאגרפת הרוסיה אזליה אמינבה. מבצע השפעה דיסאינפורמציה רוסית זרנוק הכזבים שוקי טאוסיג, ארה"ב: הקרמלין מייצר אתרי חדשות מזויפים כדי להפיץ תעמולה פוטיניסטית, בעיקר נגד אוקראינה, באתר העין השביעית, ‏2024-03-13, באתר העין השביעית, 13 במרץ 2024 רן לוקאר ונעם רותם, כך עובדת מתקפת התודעה הפרו-רוסית ברשת, באתר ליברל, 1 באוגוסט 2023 אלכסנדר מילנקוסקי, Doppelgänger | Russia-Aligned Influence Operation Targets Germany, באתר סנטינל וואן (באנגלית) Antoniuk, Daryna (5 בדצמבר 2023). "Russia-linked 'Doppelgänger' social media operation rolls on, report says". The Record. ארכיון מ-5 בדצמבר 2023. נבדק ב-2023-12-13. {{cite web}}: (עזרה) Martin, Alexander (29 באוגוסט 2023). "Russians impersonate Washington Post and Fox News with anti-Ukraine stories". The Record. ארכיון מ-28 בספטמבר 2023. נבדק ב-2023-12-13. {{cite web}}: (עזרה) מילאן צ'רני, ‏פוטין כבר לא "חבר": כך פעלה מתקפת הסייבר והפייק של רוסיה נגד ישראל, באתר ‏מאקו‏, 15 בדצמבר 2023 עומר בן יעקב, מבצע השפעה רוסי נגד ישראל מפעיל דיפ-פייק צה"לי ומזייף את אתר וואלה!, באתר הארץ, 21 בנובמבר 2023 ניב ליליאן‏, בלעדי: המודיעין הרוסי הפעיל מאות אתרי חדשות כוזבים באירופה ובארצות הברית, באתר וואלה, 22 בפברואר 2024 "RRN: A complex and persistent information manipulation campaign" (PDF). VIGINUM. נבדק ב-21 דצמ' 2023. {{cite web}}: (עזרה) "Désinformation russe : qu'est-ce que l'« opération Doppelgänger » ?". La Croix (בצרפתית). 2023-06-14. ISSN 0242-6056. נבדק ב-2023-12-21. Doppelganger - Media clones serving Russian propaganda, EU DisinfoLab (באנגלית אמריקאית) Benjakob, Omer (20 בנובמבר 2023). "Russian Op Pushes Gaza Disinfo With Spoofed Fox News Site and 'Deep-fake' Israeli Soldiers". Haaretz (באנגלית). ארכיון מ-1 בדצמבר 2023. נבדק ב-2023-12-10. {{cite news}}: (עזרה) Khatsenkova, Sophia (2023-11-23). "How a Russian online campaign is exploiting the Israel-Hamas war". Euronews (באנגלית). ארכיון מ-10 בדצמבר 2023. נבדק ב-2023-12-10. {{cite web}}: (עזרה) עומר בן יעקב, פייק אמנון אברמוביץ': צרפת חשפה מי זייף כתבות במאקו, באתר הארץ, 13 ביוני 2023 Reynaud, Florian; Leloup, Damien (2023-06-13). "'Doppelgänger': The Russian disinformation campaign denounced by France". Le Monde (באנגלית). ארכיון מ-11 בנובמבר 2023. נבדק ב-2023-12-13. {{cite news}}: (עזרה) Khatsenkova, Sophia (2023-06-15). "France says it exposed a massive Russian disinformation campaign". Euronews (באנגלית). ארכיון מ-6 בדצמבר 2023. נבדק ב-2023-12-13. {{cite web}}: (עזרה) "Raising Online Defenses Through Transparency and Collaboration". Meta (באנגלית אמריקאית). 2023-08-29. נבדק ב-2023-12-21. Michael Murphy, ‏Kremlin’s ‘doppelganger’ propaganda so convincing it is hard to tell from real news, The Telegraph, 10 December 2023 Caulcutt, Clea (2023-11-09). "France condemns Russian disinformation campaign linked to Stars of David graffiti". Politico (באנגלית). ארכיון מ-4 בדצמבר 2023. נבדק ב-2023-12-13. {{cite web}}: (עזרה) "France slams Russian networks for 'exploiting' crises with posts of Star of David graffiti in Paris". France 24 (באנגלית). 2023-11-09. ארכיון מ-2 בדצמבר 2023. נבדק ב-2023-12-13. {{cite web}}: (עזרה) Albertini, Antoine; Leloup, Damien; Reynaud, Florian (2023-11-07). "Stars of David graffiti in Paris: Russian interference suspected". Le Monde. ארכיון מ-8 בנובמבר 2023. נבדק ב-2023-12-22. {{cite news}}: (עזרה) Schofield, Hugh (2023-11-08). "Star of David graffiti in Paris - the Russian connection". BBC News (באנגלית בריטית). ארכיון מ-2 בדצמבר 2023. נבדק ב-2023-12-13. {{cite news}}: (עזרה) "Star of David graffiti in Paris - the Russian connection" (באנגלית בריטית). 2023-11-08. נבדק ב-2023-12-21. איתמר ב"ז, באדיבות דופלגנגר, באתר העין השביעית, ‏11 ביולי 2024 אופיר בראל, ורה מיכלין שפיר, מילאן צ'רני, השפעה רוסית בישראל במהלך מלחמת "חרבות ברזל", באתר המכון למחקרי ביטחון לאומי, ‏10 ביוני 2024 A. B. C. News, Russian disinformation slams Paris and amplifies Khelif debate to undermine the Olympics, ABC News (באנגלית) Banned governing body that's fueling outcry on Olympic boxers has Russian ties and troubled history, AP News, ‏2024-08-03 (באנגלית)